РАЗВОЈ МРЕЖЕ МЕТЕОРОЛОШКИХ СТАНИЦА 


За проучавање времена и климе у току више-мање дугог временског 
периода потребни су поуздани подаци метеоролошких осматрања и мере- 
ња, односно значајан је развој мреже метеоролошких станица. 

Зачеци метеоролошких осматрања стари су готово колико и сам људ- 
ски род. Међутим, метеоролошка мерења су могла да отпочну тек прона- 
ласком инструмената. Термометар је конструисан 1610. године, барометар 
1641. године итд. Са развојем науке и технике увидела се потреба систе- 
матског праћења и проучавања времена и климе. Око половине XIX века, 
због потребе поморства и предвиђања опасних метеоролошких појава, ра- 
сте интересовање јавности и држава за оснивањем метеоролошких мрежа и 
служби. Зато се скоро у свим тада привредно. У Русији је 1849. годи-не 
основана Главна физичка опсерваторија, у развијеним земљама присту- 
пило организовању мреже метеоролошках станица Аустрији 1851. године 
Цен-трални завод за метеорологију и геодинамику итд. (484,39). 

Метеоролошке станице у С р б и ј и . - Иако је Србија у 
то време била политички зависна, а технички јако заостала, по активности 
и интересовању за време и климу, ишла је "и korak sa vremenom i sa kultumo 
najrazvijenijim i sa najjačim zemljama " (484,41). Владимир Јакшић 
(1824-1899), начелник Статистичког одељења Министарства финансија и 
професор Београдског лицеја, почео је 1. јануара 1848. године свакодневна 
осматрања на Сењаку у Београду. Најпре је мерио температуру ваздуха и 
бележио временске услове у погледу кише, снега и облачности, а касније и 
дневне количине падавина. Као син државника, човек напредних стремље- 
ња и широких погледа, после повратка са школовања у Аустрији и Немач- 
кој, хтео је да створи основе научног система у новој српској држави, који 
би почивао на статистици и "климатическим отношенијима". 

У складу са погледима тадашње науке м од умерености или крајности 
температуре соразмерности зависи и совершени или погружени степен ду- 
ховног или моралног изображенија обитатеља, њино веће или мање благо- 
стање као и политичко надвесије или потчињеност" (484,42-43). После три 
године осматрања (1848-1850) објавио је студију о "местној клими” Београ- 
да. В.Јакшић је 1856. године основао "метеорологијско заведеније у 
Сербији" са 20 метеоролошких станица, на којима су бележени: температу- 
ра ваздуха, појаве (ведри, прозрачни, облачни, ветровити и магловити да- 
ни), падавине, влажност ваздуха и температура извора испод цркве у Топ- 
чидеру (62,8-9). Србија је у оно време располагала једном од најгушћих 

мрежа метеоролошких станица у Европи, која због економског момента 
није могла да се одржи више од седам година (2,35). Ниједна од Јакши- 
ћевих станица није била смеиггена у некој од бања, с обзиром да су оне 
тада имале мали значај и још увек биле у "дивљем" стању. 



Сл. 12.- Гамзиградска Бања - детаљ из младог бањског парка (С н и м и о : М. 
М. Маћејка, 11.04. 1978. године) 

Ph. 12.- Gazimgradska Banja - One detail from new spa's park (P h o t o: M. M. 
Matejka, April 13 ,h 1978) 

Тек после две деценије, под утицајем Српског пољопривредног 
друштва, спорадично се обнавља "станична мрежа" Србије. Оснивањем 
Катедре за астрономију и метеорологију на Филозофском факултету Ве- 
лике школе 1880. године покренута је акција на обнављању метеороло- 
шке мреже у Србији. Вративши се и као изграђен и већ искусан струч- 
њак и из Париза, Милан Недељковић (1857-1950), суплент Велике 
школе, настоји да се у ресору Министарства просвете организује метео- 
ролошка служба у Србији. Урадио је програм о организовању мреже ме- 
теоролошких станица у Србији, кога је Комисија Министарства просве- 
те усвојила 1885. године. Прву метеоролошку станицу у Краљевини 
Србији организовао је Недељковић у Београду 1887. године. Такође, 
"dobro smišljena mreža meteoroloških i kišomernih stanica" (613, 266) дело 
je поменутог оснивача и утемељитеља. Развој мреже метеоролошких 
станица у Србији до 1918. године дат је у таб. 11. 


86 



Таб. 11.- Мрежа метеоролошких станица у Србији до 1918. године (21;54;55; 
56;57;151;340) 

Tab. 11.- Network of meteorological stations in Serbia till 1981 (21;54;55,56; 
57;151;340) 


Година 

Укупан број 
станнца 

Тренутан број станица које су редовно 
радиле 

Од тога у бањама 

Категорија 

(ред) станице 

Категорија (ред) станице 

Свега 

I - II 

III 

IV 

Свега 

II 

III 

IV 

1887. 

1 

1 

1 

- 

- 

- 

- 

- 

- 

1888. 

2 

2 

2 

- 

- 

- 

- 

- 

* 

1889. 

6 

6 

6 

- 

- 

- 

- 

“ 


1890. 

8 

8 

8 

- 

- 

- 

- 

- 

“ 

1891. 

8 

6 

6 

- 

- 

- 

- 

- 

- 

1892. 

8 

4 

4 

- 

- 

- 

- 

- 

- 

1893. 

8 

6 

6 

- 

- 

- 

- 

- 

“ 

1894. 

11 

10 

9 

1 

- 

- 

- 

- 

“ 

1895. 

36 

33 

10 

* 

* 

- 

- 

- 

- 

1896. 

66 

36 

17 

* 

* 

2 

2 

- 

- 

1897. 

110 

82 

17 

* 

* 

4 

2 

1 

1 

1898. 

128 

78 

17 

+ 

* 

4 

2 

1 

1 

1899. 

144 

45 

19 

* 

+ 

8 

5 

2 

1 

1900. 

144 

45 

19 

* 

* 

8 

5 

2 

1 

1901. 

223 

134 

21 

* 

+ 

4« 

4 

1 

* 


279 

185 

22 

* 

+ 

* 

4 

1 

* 

1903. 

299 

220' ’ 

22 • 

47 

151 

* 

4 

1 

* 

1904. 

* 

83 

16 

19 

48 

* 

+ 

* 

* 

1905; 

* 

55 

20 

11 

25 

* 

5 

* 

* 

1906. 

+ 

46 

13 

8 

25 

* 

4 

+ 

+ 

ДИ*УЛ ; 

* 

49 


5 

24 

* 

4 

+ 

* 

ЈИЕгЈтп”™ 

+ 

67 

21 

6 

40 

* 

4 

1 

* 


* 

74 

21 

6 

47 

* 

+ 

* 

* 

ДмД 

* 

63 

19 

5 

38 

* 

* 

* 

+ 

1911. 

* , 

57 

23 х 


34 

* 

* 


* 

1912. 

+ 

43 

19 х 


24 

* 

* 

* 

* 

1913. 

+ 

16 

Т 


9 

* 

* 

+ 

* 

1914. 

+ 

11 

4 Х 


7 

* 

* 

* 

* 

1915. 

* 

2 

2 Х 


- 

- 

- 

- 

- 

1916. 

* 

2 

2 Х 


- 

- 

- 

- 

- 

1917. 

* 

15 

15 х 


- 

* 

* 

* 

* 

1918. 

+ 

17 

17 х 


- 

* 

* 

* 

+ 


Објашњење знакова 
- нема станице; 

* непознат број станица; 
х исказано заједно за станице I, II и III реда 

После Опсерваторије у Београду, 1888. године основана је метеоро- 
лошка станица у Нишу, затим 1889. године у Пожаревцу, Крагујевцу, 
Ужицу и Пироту а 1890. године у Шапцу и Краљеву. Услед болести М. 
Недељковића, до 1894. године "станична мрежа" је стагнирала, а онда је 
настављен њен развој подизањем станица у Врању и Крушевцу. У 1895. 
години отворено је нових 25 метеоролошких станица, 1896. године 30, 
1897. године 44, 1898. године осамнаест, 1899. године шеснаест нових 

станица, мада су у међувремену неке станице престале да раде. Године 
1901. отворено је чак 79, 1902. године 59 а 1903. године двадесет нових 
станица, па је тада укупно било 220 станица: једна опсерваторија, 21 дру- 
гог реда, 47 трећег реда и 151 кишомерна станица. То је била и година 
максималног развоја метеоролошке мреже у Србији, која је смогла снаге 
да изгради тако разгранату мрежу али није имала средстава да то и одржи. 
Због последица промене режима 1903. године, "станична мрежа" Србије 
почиње да се осипа, па је 1904. године радило само 83 а 1914. године једа- 
наест станица. Јула 1914. године, услед почетка рата са Аустроугарском, 
све метеоролошке станице, осим у Крагујевцу, прекинуле су са радом. За 
време Првог светског рата Виктор Конрад (Viktor Conrad), познати 
професор бечког универзитета, постао је шеф аустроугарске мреже метео- 
ролошких станица на Балкану. Реорганизовао је станичну мрежу у Србији 
која је функционисала до септембра 1918. године. Нашавши сређене и об- 
рађене метеоролошке податке Србије у београдској опсерваторији, напи- 
сао је прву "Климатографску скицу Србије" 1916. године (619,1377-1417). 

Прве метеоролошке станице на територији Војводине, као делу 
ондашње мађарске мреже станица, образоване су у Земуну 1854. године, 
затим у Новом Саду и Панчеву 1859. године (611,90). Године 1880. било 
је седам метеоролошких станица ( четири другог и три трећег реда), 1900. 
године 41 станица (шест другог, четири трећег и 31 четвртог реда), а 1915. 
године пак 34 метеоролошке станице у Војводини - три другог реда, 
седам трећег и 24 станице четвртог реда (611,90). 

У делу Србије који је пре Балканских ратова улазио у састав Турске, 
мрежа метеоролошких станица је била неразвијена. За само неколико ме- 
ста постоје сачувани подаци о метеоролошким осматрањима и мерењима, 
нпр. за Пријепоље, Призрен, Нови Пазар... (21,746). 

Метеоролошке станице у бањама Србије.- Мре- 
жа метеоролошких станица у бањама Србије почела је да се развија кра- 
јем XIX века, упоредо са њиховим уређењем. Седам државних бања ук- 
ључено је у општу станичну мрежу овим редом: Врњачка Бања и Соко- 
бања 1896. године, Брестовачка Бања 1897. године, а Буковичка Бања 2 , 
Врањска Бања, Бања Ковиљача и Рибарска Бања 1899. године. Метеоро- 
лошке станице НГ реда образоване су у Брестовачкој Бањи и Врањској 
Бањи а другог реда у осталим бањама. Ове станице су радиле са краћим 
или дужим прекидима до Балканских ратова, слично осталим станицама у 
Србији. В. Конрад је, за своју климатографску монографију о Србији, ис- 
користио за Врњачку Бању дванаест година, за Бању Ковиљачу једанаест, 
за Сокобању осам и за Буковичку Бању четири године (619, 1382-1383). 

Међутим, у "Статистичком годишњаку Србије" за 1897-1910. годи- 
не, "Билтенима" и "Извештајима Опсерваторије у Београду" за 1902-1908. 
године, публиковани су подаци наших бања за следећи број година: Вр- 
њачка Бања - тринаест година (1897-1910., без 1909. године); Сокобања - 
једанаест година (1897-1908., без 1904. године); Бања Ковиљача - једана- 

ест година (1900-1910. године); Буковичка Бања - седам година (1900- 
1908., без 1901. и 1904. године); Врањска Бања - четири године (1900., 
1905-1906. и 1908. година) и Брестовачка Бања - три године (1901-1903. 
године), док за Рибарску Бању нема података ни за једну годину пошто су 
осматрања била нередовна. Према архивским изворима , метеоролошке 
станице су радиле 1910. године у Буковичкој Бањи, 1911. године у Бре- 
стовачкој Бањи и Бањи Ковиљачи 1911-1912. године. Од стране Санитета 
Министарства унутрашњих дела, чињено је све "зарад доброг функциони- 
сања бањских метеоролошких стација", једино у Рибарској Бањи и Бре- 
стовачкој Бањи нису постигнути резултати сагласни напорима управника 
Опсерваторије и начелника Санитета (154,14). Директор Опсерваторије, 
Милан Недељковић, путовао је у Буковичку Бању, Врањску Бању, Врњач- 
ку Бању, Матарушку Бању, Рибарску Бању, Сокобању, Обреновац и Брес- 
товачку Бању 1911. године да "мрежу стација поправи и повећа" (155,10). 

Готово је непознато да су лекари у Србији већ у првој половини XIX 
века вршили метеоролошка осматрања и мерења. "Настављенијем за ок- 
ружне физикусе и лекаре" од 21. августа 1839. године и "Накнадителном 
уредбом" од 31. јануара 1846. године предвиђено је да се Попечитељству 
внутрени дела достављају тромесечни и годишњи извештаји о стању 
здравља окружја. Тромесечни извештаји су под тач. 2. садржавали "назна- 
ченије о времену, какво је било и какво је имало влијаније на здравље 
људи" (149,428), а годишњи извештаји под тач. 2. и 3. "какво је подпебије 
(клима) и какво је стање воздуха" и "влијаније...на здравље људства и 
марве" (149, 429). Па ипак, само поједини лекари тог времена у својим 
извештајима, давали су конкретне податке о температури ваздуха, по 
Реомировој скали. 

Тач. 14. "Настављенија...", окружном физикусу је припадало "надзи- 
равање над лековитим водама" (150,110), али се, на основу десетковане 
архивске грађе Санитета, види да су тек 1850. године ови боравили током 
сезоне у појединим бањама. Тако је нпр. окружни физикус Алексиначког 
окружија бележио метеоролошке елементе и појаве у Алексинцу девет до 
десет месеци а за време два-три летња месеца у Сокобањи, или физикус 
Црноречког окружија лети у Брестовачкој Бањи а у осталом делу године у 
Зајечару. Изванредно документоване извештаје у то време подносио је др 
Ђорђе Клинковски, физикус Алексиначког окружија, о времену у 
Сокобањи током лета. Бележио је свакодневно температуру ваздуха ују- 
ТРУ (У 6 h ) и у подне (у 12 h ), као и поједине временске појаве, а доносио је 
закључке о деловању времена на ток појединих обољења (4). 

Прве објављене податке о клими једне српске бање налазимо код др 
Стевана Мачаја. Као физикус Црноречког округа, за време бањске 
сезоне, боравио је у Брестовачкој Бањи непрекидно петнаест година, од 
1872. до 1886. године, када је пензионисан (3;64). Иначе, био је један од 
двадесеторице првих осматрача најстарије мреже метеоролошких станица 
Кнежевине Србије, коју је основао 1856. године Владимир Јакшић, када је 

као лекар радио у Шапцу (62,8-9). С . М ач ај (1888. године) је публико- 
вао монографију "Брестовачка Бања", у којој између осталог пише: "Пре- 
ма метеоролошким посматрањима која сам за 15 година редовно и тачно 
правио могао сам средњу топлоту за време бањске сезоне на +18°R опре- 
делити" (123,17). 

Већ према чл. 29. тач. 5. под д., Закона о чувању народног здравља из 
1881. годинс, прописано је да бањски лекар на крају сезоне подноси мини- 
стру унутрашњих дела "главни извештај лекарски" (50,421). У дужности 
државног лекара, под тач. 4. стоји: "Он ће тачно бележити сваки дан метео- 
ролошке појаве, и по могућству сваки утицај тих појава на каквоћу и коли- 
коћу минералне воде" (50,235). Морамо напоменути да је лекар регистровао 
метеоролошке елементе и појаве само у најтоплијем делу године, а за време 
од два до три месеца. Премда је закон обавезивао лекара на вођење и достав- 
љање извенггаја о бањској сезони, ипак је од савести и спремности лекара 
зависио квалитет датог извеиггаја, па чак и његово редовно слање (204,222- 
223). Расписом министра од 25. августа 1896. године СБр. 8196, прописа- 
но је шта све мора садржати овај главни извештај бањски. Под тач. 5. би- 
ла су метеоролошка опажања: "Овај део извештаја послаће се у виду ко- 
пије месечних извештаја метеоролошке бањске станице односно стања 
ваздуха и минералне воде и мора бити врло брижљиво израђен" (180,422). 
Овај распис министра унутрашњих дела пада у време када су званично 
постављене прве метеоролошке станице у државним бањама - Врњачкој 
Бањи и Сокобањи. Па ипак, не много после тога, не само да лекар није 
могао сам вршити метеоролошка мерења и опажања, већ није ни до пода- 
така могао доћи. Радисав Радојковић у извештају о Буковичкој 
Бањи за 1910. годину, у делу о метеоролошким опажањима приговара како 
се подаци не срачунавају, бањској управи су потребни, а на писмени захтев 
нису му дати на увид (5). 

Управо, наши бањски лекари били су и први климатолози код нас. 
Р. Радојковић (1907) публиковао је рад "Клима Соко-Бање", први те 
врсте у нас, јер је ова још крајем XIX века била позната и као изванредно 
климатско лечилиште (167,1-18). 

Међуратни период.- Аустроугарска војска је при повлаче- 
њу из Србије однела или уништила све метеоролошке инструменте по ме- 
теоролошким станицама. М. Недељковић се почетком 1919. године вратио 
у Београд и започео широку акцију на обнови Опсерваторије и станичне 
мреже. Неочекивано, наишао је готово на потпуно неразумевање надлеж- 
них органа, како на Универзитету, тако и у Министарству просвете. 

Са недовољним средствима у 1919. години почела су основна метео- 
ролошка мерења у Опсерваторији, почетком 1920. године су комплетирана, 
а до краја 1921. године обновљене су и три метеоролошке станице, од тога 
две у бањама - Брестовачкој Бањи и Јошаничкој Бањи (340,25). Метеороло- 
шка опссрваторија у Београду, према договору три највећа метеоролошка 
института у Загребу 1921. године, преузела је организацију метеоролошке 

мреже у Србији, Војводини, Македонији, Црној Гори и једном делу Далма- 
ције, све до почетка Другог светског рата. 

Таб. 12.- Број метеоролошких станица у Србији и осталим крајевима које је 
организационо покривала Опсерваторија у периоду од 1919. до 1940. године и 
Генерална дирекција вода до 1928. године (340,60-61; 371;372;373) 

Tab. 12.- The changes in number of meteorological stations in Serbia and other 
areas covered by The Observatory in period from 1919 to 1940 and The General Office of 
Waters by 1928 (340,60-61; 371;372;373) 


Година 

Укупно станица 

I- III реда 

IV реда 

_а)_ 

б) 

1919. 

5 

3 


2 

1920. 

8 

4 

2 

2 


1921. 

9 

•5 

2 

2 


1922. 

29 

3 

2 

24 


1923. 

114 

4 

2 

108 


1924. 

132 

4 

5 

123 


1925. 

218 

24 

36 

158 



1926. 

382 

53 

118 

211 

1927. 

436 

68 

140 

228 

1928. 

427 

67 

136 

224 

1929. 

9 9 

68 

109 

3 

1930. 


68 

121 


1931. 


68 

133 


1932. 


72 

102 


1933. 


69 

103 


1934. 


68 

104 


1935. 


70 

113 


1936. 


73 

111 


1937. 


74 

117 


1938. 


72 

108 


1939. 


73 

115 

•. 

1940. 


71 

120 

9 9 


Ипак je M. Недељковић, добивши преко Министарског савета и 
Министарства иностраних послова овлашћење за неограничену набавку 
инструмената за Опсерваторију и метеоролошке станице, на рачун репара- 
ција, извршио поруџбину инструмената за обнављање метеоролошке мре- 
же 1922. и 1923. године у Француској и Немачкој. Сасвим изненада, када је 
почело пристизање уговорених инструмената, у току 1924. године М. Неде- 
љковић је пензионисан по сили закона. Он је предвидео знатно повећање 
послова у Опсерваторији, да би се ишло у корак са наглим развојем метео- 
рологије, који је почео у току рата и бивао све бржи у послератним година- 

ма. Постављање и пуштање у рад пристижућих инструмената могао је да 
обави само онај ко их је поручио. Тако је само део приспелих инструмената 
постављен до Другог светског рата, а метеоролошка мрежа станица у цели- 
ни била је знатно ређа него у Краљевини Србији. 

Организација мреже метеоролошких станица на територији дана- 
шње Србије после Првог светског рата није била јединствена. За потре- 
бе авијације је Ваздухопловно одељење Министарства војске и морна- 
рице организовало своје метеоролошке станице у Нишу, Бањи Ковиља- 
чи и Великом Градишту, Хидрографски одсек Генералне дирекције eo- 
да поставило је 66 кишомерних станица у Србији, 27 у Војводини и 
Oncepeamopuja укупно 26 метеоролошких и 77 кишомерних станица до 
1926. године (611,90). У таб. 12, изложен је развој станичне мреже у 
Србији и оним областима изван Србије које је организационо покри- 
вала Опсерваторија. 

Претходни табеларни преглед показује да је обнављање и прошире- 
ње мреже метеоролошких станица у Србији (и крајевима које је организа- 
ционо покривала Опсерваторија) углавном завршено до 1927-1928. годи- 
не. После тога наступиле су незнатне промене јер се смањио број кишо- 
мерних станица. 

У међуратном периоду, бањама Србије у погледу организовања ме- 
теоролошких осматрања и Mepeiba посвећено је мање пажње него у прет- 
ходном периоду. Тринаест бања из овог периода прикључено је у заједнич- 
ку мрежу станица овим редом: Брестовачка Бања и Јошаничка Бања 1921. 
године (радиле су само неколико година), Врњачка Бања, Бечеј, Сокобања, 
Сијаринска Бања и Обреновац 1923. године, Бања Ковиљача, Буковичка 
Бања 4 и Кањижа 1925. године, Нишка Бања 1933. године, а Младеновац, 
Палић и Брестовачка Бања (поново) 1935. године. Метеоролошке станице 
другог реда постављене су у Буковичкој Бањи, Врњачкој Бањи и Бањи 
Ковиљачи, трећег реда у Бечеју (касније је унапређена у станицу другог 
реда), а остале су биле станице четвртог реда (само је у Сокобањи касније 
станица трећег реда заменила кишомерну). 

Подаци метеоролошких осматрања и мерења објављени су у: "Из- 
вештајима Метеоролошке опсерваторије у Београду" за 1932. и 1933. го- 
дину, ’Tzveštajima о vodenim talozima, vodostajima i količinama vode" за 
1925-1940. године (371; 372;373) и у "Prilozima poznavanja klime Jugosla- 
vije”, br. 1 и 2 (577;436). Из тог периода бање располажу следећим низо- 
вима: Врњачка Бања, Бечеј и Бања Ковиљача по шеснаест година (1925- 
1940), Буковичка Бања - четрнаест година (1927-1940), Сијаринска Бања 
- четрнаест година (1925-1940. без 1934-1935. године), Обреновац -два- 
наест година (1926-1940., без 1932-1933. и 1938. године), Брестовачка 
Бања - осам година (1921-1923) године су непубликоване, и 1936-1940. 
године), Нишка Бања - седам година (1934-1940), Младеновац - пет го- 
дина (1936-1940), Палић - пет година (1936-1940. године, непубликова- 
но) и Кањижа - четири године (1925-1928). У поређењу са претходним 

периодом, у међуратно доба метеоролошке станице нису уопште обнав- 
љане у Врањској Бањи и Рибарској Бањи, док су у Сокобањи и Бресто- 
вачкој Бањи постављене станице нижег реда. Недовољна брига за метео- 
ролошка осматрања и мерења у бањама Србије може се објашњавати 
другачијим третманом бања у овом периоду, јер су оне посматране пре 
свега као лечилишта. Бањски лекари више нису слали извештаје о 
резултатима сезоне, није написана ниједна монографија о клими неког 
бањског места и сл. 

Рад метеоролошких станица за време Другог светског рата у 
многим местима је прекинут, односно радила је тек свака трећа или 
четврта станица. Од 191 станице у 1940. години под руководством 
Опсерваторије, у 1941. години било је активно 58, 1942. године 79, 
1943. годи-не 75, 1944. године 57, а 1945. године 78 станица (340, 61). 

Период после Другог светског рата.- После Осло- 
бођења пришло се реорганизацији метеоролошке службе. Године 1947. 
основана је Управа хидрометеоролошке службе при Влади НР Србије, ко- 
ја је 1956. године прерасла у Хидрометеоролошки завод НР Србије. Обје- 
дињена је целокупна Станична мрежа у Србији и отпочело се са њеним 
проширењем, водећи рачуна да буду територијално што равномерније 
распоређене. Знатно је проширена мрежа метеоролошких станица I-III 
реда и кишомерних станица. Крајем 1947. године биле су 22 синоптичке, 
21 обична климатолошка и 133 кишомерне станице, укупно 176 станица у 
Србији. Развој метеоролошке мреже у Србији може се видети из таб. 13. 

Таб. 13.- Број метеоролошких станица у Србији после Другог светског рата 
(484, 55) 

Tab. 13.- The number of meteorological stations in Serbia after The Second World 
War (484, 55) 


Година 

Укупно 

Синоптичке 

Климатолошке 

Падавинске 

1947. 

176 

22 

21 

133 

1949. (611,90) 

399 

29 

39 

331 

1950. 

417 

29 

42 

346 

1954. 

685 

33 

73 

579 

1957. (410,411) 

870 

29 

103 

738 

1958. (611,90) • 

. •• 919 

33 

109 

777 

1959. 

945 

58 

86 

801 

1978. (410;411) 

947 

30 

86 

831 


Станична мрежа у Србији имала је врло динамичан развој до краја 
педесетих година XX века. За само две године, од 1947. до 1949. године, 
број станица је више него удвостручен. Да би се број станица из 1949. 
године поново увећао за више од два пута у 1957. години, требало је 
осам година. Даљи пораст броја станица у метеоролошкој мрежи Србије 
био је постепен, а после 1960. године број станица се усталио. 

За послератни развој станичне мреже у бањама велику улогу 
имала је њихова реорганизација. Године 1948. бање су дошле под 
управу здравствених установа и основан је Институт за медицинску 
хидрологију и климатологију НР Србије (касније Балнеоклиматолошки 
институт), који је са својим стручним тимом водио бригу, како о геоло- 
шко-истражним и каптажним радовима на изворима, тако и на унапре- 
ђењу медицинског надзора, метеоролошке службе итд. Међутим, после 
привредне реформе 1965. године, Балнеоклиматолошки институти као 
установе престају да постоје код нас, мада су се сличне институције одр- 
жале у многим европским земљама, како на истоку тако и на западу. 
Неколико година пре окончања рада Балнеоклиматолошког институ- 
та СР Србије (1967. године), дошло је до распада врло разгранатог 
система метеоролошких станица у бањама. 

То је, разуме се, ненадокнадив губитак за науку о бањама, јер би 
већ располагали са непрекидним низовима метеоролошких осматрања 
и мерења за више од 45 година у преко 30 бања Србије. Нажалост, у 
политици развоја наших бања дошла је до изражаја несистематичност 
и краткоћа "даха". Уложена су велика материјална средства за набавку 
метеоролошких инструмената, па и за обуку лица која су ангажована за 
осматраче. Не заборавимо ту и вишегодишњи труд, као и добијене ре- 
зултате. И после свега, одлука којом је постепено укидана станица за 
станицом у нашим бањама, поред свих текућих проблема који су се 
испречили у њиховом раду, не може се ничим правдати. 

После Другог светског рата, метеоролошке станице у бањама Србије, 
обнављале су се и отварале овим редом: Палић, Бечеј и Обреновац 1945. го- 
дине, Бања Ковиљача 1946. године, Буковичка Бања 1947. године, Бујановац, 
Врњачка Бања и Сокобања 1948. године, Бездан, Гамзиград, Звонце, Јошани- 
чка Бања (кишомерна), Луково и Овчар Бања 1949. године, Кањижа и Меле- 
нци 1951. године, Младеновац, Пролом и Сланкамен 1953. године, Матару- 
шка Бања 1954. године, Бањска, Брестовачка Бања, Врањска Бања, Јошанич- 
ка Бања (климатолошка), Нишка Бања и Сијаринска Бања 1955. године, Гор- 
ња Трепча (кишомерна), Јошаница, Куршумлијска Бања, Прибојска Бања, 
Рајчиновићи и Рибарска Бања 1956. године, док је после 22 године у Горњој 
Трепчи, 1978. године, кишомерна станица замењена климатолошком. 

Године 1957., када је мрежа метеоролошких станица у бањама дости- 
гла свој врхунац развоја , постојало је укупно 30 станица и то: једна синопти- 
чка (Палић), осамнаест обичних климатолошких (Бањска, Брестовачка Бања, 
Бечеј, Бујановац, Буковичка Бања, Врањска Бања, Врњачка Бања, Јошаничка 
Бања, Бања Ковиљача, Куршумлијска Бања, Матарушка Бања, Младеновац, 
Нишка Бања, Прибојска Бања, Рајчиновићи, Рибарска Бања, Сијаринска Ба 
ња и Сокобања) и једанаест кишомерних станица (Бездан, Кањижа, Мелен 
ци, Нови Сланкамен, Гамзиград, Горња Трепча, Звонце, Јошаница, Луково, 
Овчар Бања и Пролом). Осам бањских места било је без метеоролошке стани 
це (Врдничка бања, Бања Бадања, Богутовачка Бања, Бања Врујци, Клокот 

94 



Бања, Новопазарска Бања, Пећка Бања и Радаљска Бања). Станична мрежа је 
покривала 79,8% бањских места које су предмет нашег рада, а свака друга 
бања је поседовала извесно време климатолошку станипу или 50,0%. - 



Ск. 2. - Метеоролошке станице у баљама Србије, стање у 1957. години (411); 
Fig. 2. - Meteorological station in Serbian spas situation in 1957 (411); 

Сл. 13.- Горљотрепчанска Баља - улазни део у предљем и стационар у задљем 
шплану (С п и м и,о : М. М. Маћејка, 11.05. 1980. године) 

Ph. 13.- Gornjotrcpčanska Banja - entering part on the foreground and dispensary on 
background (P h o to : M. M. Matejka, Мау 1 l ,h 1980) 

Од постављања првих метеоролошких станица у бањама Краљевине 
Србије 1896. године, закључно са 1980. годином, тј. за протеклих 85 годи- 
на, станична мрежа је имала своје успоне и падове, управо као и саме ба- 
ње. Њихово "злстто доба" представља период од 1955. до 1963. године; 
тада je већина "правих" бања сматрана и за кламатска лечилишта , однос- 
но одмаралишта, па је због тога све чињено не би ли се што боље испи- 
тао утицај климата на ток појединих болести, као и на здрав организам де- 
це и одраслих. Најдужим потпуним низовима осматрања и мерења метео- 
ролошких елемената и појава располажу: Врњачка Бања 63, Буковичка 
Бања 54, Сокобања 47 и Бања Ковиљача 38 година (узете су обзир само 
годинг када су станице радиле као климатолошке, а не и као падавинске). 


Према '’Meteorološkim godišnjacima" I и II за 1978. годину, наше ба- 
ње данас располажу са укупно 21 станицом и то: једном главном климато- 
лошком (Палић), осам обичних климатолошких (Бањска, Бечеј, Бујано- 
вац, Буковичка Бања; Горња Трепча, Врњачка Бања, Младеновац, Сија- 
ринска Бања и Сокобања) и дванаест падавинских станица (Бања Ковиља- 
ча, Бездан, Брестовачка Бања, Гамзиград, Звонце, Јошаница, Јошаничка 
Бања, Луково, Меленци, Овчар Бања, Пролом и Нови Сланкамен). Следе- 
ћих шеснаест бања не поседује метеоролошку станицу: Врдник, Кањижа, 
Бања Бадања, Богутовачка Бања, Бања Врујци, Клокот Бања, Курнг^млиј- 
ска Бања, Матарушка Бања, Нишка Бања, Новопазарска Бања, Пећка 
Бања, Прибојска Бања, Радаљска Бања и Рибарска Бања. Данас станична 
мрежа покрива 55,3% истраживаних бања, али ни скоро свака четврта 
бања нема климатолошку станицу. 


